Diari Oficial de la Generalitat Valenciana


Sumari del DOGV 5329, del 22-08-2006 (2006/9945)

Notificació de tràmit d'advertència previ a l'execució subsidiària de resolució sancionadora.
---------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9945


Organisme emissor
:   Conselleria de Turisme

Tipus de document
:   Anunci

Notificació de tràmit d'advertència previ a l'execució subsidiària de resolució sancionadora. [2006/9945]  
Per raons d'interés públic, es procedix a publicar el tràmit d'advertència previ a l'execució subsidiària de la resolució de clausura de l'establiment denominat Camping Los Refugios del Rincón de Luna, situat a Guardamar del Segura, als efectes establits en l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 d'agost de 2006. La cap de secció d'Informació i Gestió: Carmen Musoles Martínez-Curt.   
Assumpte: advertència de clausura.  
Vista la Resolució sancionadora de 5 de juny de 2006, del secretari autonòmic de Turisme i director de la Agència Valenciana del Turisme, contra la mercantil Los Refugios del Rincón de Luna, SL, com a titular de l'establiment denominat Camping Los Refugios del Rincón de Luna, per infracció de l'article 3 del Decret 119/2002, de 30 de juliol, del Govern Valencià, regulador dels campaments de turisme de la Comunitat Valenciana, en relació amb l'article 8.1 de la Llei 3/1998, de 21 de maig, de Turisme de la Comunitat Valenciana, per l'exercici de l'activitat turística sense l'autorització, l'habilitació o el títol administratiu requerit.  
L'esmentada resolució, en la part dispositiva, resol:  
Imposar a Los Refugios Rincón de Luna, SL, com a titular del Camping Los Refugios Rincón de Luna de Guardamar del Segura, la sanció de trenta mil euros (30.000,00 €), com a autora de la infracció de l'article 52.1 de la Llei 3/1998, de 21 de maig, i clausura de l'establiment fins a l'esmena de les deficiències.  
Notificada la resolució amb data 7 de juny de 2006, segons consta en el justificant de recepció, se'l va informar de la possibilitat d'interposar un recurs d'alçada davant la consellera de Turisme i presidenta de l'Agència Valenciana del Turisme, en el termini d'un mes, comptador des de l'endemà de la notificació, d'acord amb l'establit en els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Atés que ha adquirit fermesa la Resolució sancionadora de 5 de juny de 2006, com a resultat del transcurs del termini sense que s'haja interposat cap recurs, el passat 7 de juliol de 2006 es va realitzar una visita d'inspecció a l'establiment, i es va observar que este continua obert al públic i en funcionament. La recepcionista, Neri Boix Ruiz, va manifestar que 102 de les 180 parcel.les de què disposa l'establiment es troben ocupades, i no va acreditar estar en possessió de la preceptiva classificació i autorització per a l'exercici de l'activitat que desenvolupa, atorgada per l'administració turística.  
Vist el certificat de 2 d'agost de 2006, de la cap de secció d'Informació i Inspecció del Servici Territorial de Turisme d'Alacant, amb el vistiplau del director del Servici Territorial, sobre les actuacions anteriors i advertit l'incompliment del que disposa la resolució sancionadora.  
De conformitat amb el que disposa l'article 93, següents i concordants de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en virtut de les competències atribuïdes per les normes sobre competències (article 57 de la Llei 3/1998, de 21 de maig, de Turisme de la Comunitat Valenciana; article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme; article 25 del Decret 206/1999, de 9 de novembre, del Govern Valencià, regulador de la disciplina turística i concordants), resolc:  
Primer  
Iniciar les actuacions procedents per a l'execució material de la Resolució de 5 de juny de 2006, sancionadora de clausura de l'establiment denominat Camping Los Refugios del Rincón de Luna, situat a la carretera CV-920 (Guardamar-Rojales), km 2,5 (Guardamar del Segura).  
Segon  
Apercebre la mercantil Los Refugios del Rincón de Luna, SL, que cesse en l'activitat d'allotjament turístic que desenvolupa a l'establiment denominat Camping Los Refugios del Rincón de Luna, abans de les 24.00 hores del desé dia hàbil següent al de la recepció el present acord.  
Des del moment de la notificació del present acord, haurà de fer publicitat al tancament a la porta d'accés a l'establiment, i eliminar els rètols i els signes distintius de l'activitat, i comunicar a cada un dels usuaris del càmping la data de tancament a efectes del desallotjament.  
Tercer  
Apercebre igualment a esta mercantil que l'incompliment d'este requeriment en el termini esmentat, donarà lloc a l'execució subsidiària per l'administració, de conformitat amb l'establit en l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
Publicar el present acord en el Diari Oficial de la Generalitat i traslladar-lo a l'ajuntament del municipi on s'exercix l'activitat, perquè en prenguen coneixement les persones que pogueren resultar afectades, en aplicació de l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 d'agost de 2006.. El secretari autonòmic de Turisme i director de l'Agència Valenciana del Turisme: Matías Pérez Such.